tomron87/hebrew-wikipedia-sentences-corpus huggingface dataset:
המינוי הוגש רשמית לאישור ב-2 במרץ 2020. ב-29 במאי אותה שנה אושר המינוי ובריית'ווייט הושבע כמזכיר הצי ה-77 של ארצות הברית.
הוא כיהן בתפקידו עד לתום נשיאותו של טראמפ ב-20 בינואר 2021.
לבריית'ווייט ולרעייתו מליסה בן ובת.
הקנרית האמריקאית (שם מדעי: Spinus tristis; באנגלית: American goldfinch; ייתכן ונקרא בעברית חוחית אמריקאית) היא ציפור צפון אמריקאית קטנה ממשפחת הפרושיים.
היא נודדת מאמצע אלברטה לקרוליינה הצפונית במהלך עונת הרבייה, ומדרום לגבול קנדה וארצות הברית עד מקסיקו במהלך החורף.
במין זה מופיעה דו-צורתיות זוויגית: צבע הזכר צהוב בקיץ, שמשתנה לצבע זית בחורף, בעוד שהנקבה בגוון צהוב-חום עמום המתבהר רק מעט במשך הקיץ.
הזכר מציג נוצות בצבע בהיר במהלך עונת הרבייה כדי למשוך בת זוג.
זוהי החוחית היחידה בתת-המשפחה (חוחיות) העוברת נשירת נוצות מוחלטת פעמיים בשנה, באביב ובסתיו.
הקנרית האמריקאית היא אוכלת זרעים בנוסף היא הסתגלה לצריכת ראשי זרעים, עם מקור חרוטי להסרת הזרעים וכפות רגליים קלות תנועה לאחיזה בגבעולים של ראשי זרעים בזמן האכילה.
חוחית זו ידועה גם כאוכלת צמחיית גינה והיא אוהבת במיוחד עלי סלק אדום.
זוהי ציפור חברתית המתאספת בלהקות גדולות בזמן האכילה והנדידה.
היא עשויה להתנהג בצורה טריטוריאלית במהלך בניית הקן, אך תוקפנות זו קצרת מועד.
עונת הרבייה שלה קשורה לשיא אספקת המזון שלה, החל מסוף יולי, שהיא יחסית מאוחרת עבור חוחית.
מין זה הוא בדרך כלל מונוגמי.
ישנה תטולה אחת כל שנה.
הפעילות האנושית היטיבה באופן כללי עם הקנרית האמריקאית.
היא נמצאת לעיתים קרובות באזורי מגורים, נמשכת למתקני האכלת ציפורים אשר מעלים את שיעור ההישרדות שלה באזורים אלה.
תהליך בירוא היערות יוצר גם שטחי אחו פתוחים, שהם בית הגידול המועדף עליה.
הקנרית האמריקאית היא פרוש קטן.
צבעו ורוד במהלך השנה והופך לכתום בוהק עם נשירת הנוצות באביב, בשני המינים..
צורתו וגודלו של המקור מסייעים בהוצאת זרעים מראשי הפרחים של קוצים, חמניות, וצמחים אחרים.
הקנרית האמריקאית עוברת נשירת נוצות באביב ובסתיו.
היא המין היחיד בתת-המשפחה פרושיים שעובר נשירת נוצות פעמיים בשנה.
במהלך נשירת החורף היא משירה את כל נוצותיה.
באביב היא משירה את כל נוצותיה חוץ מנוצות הכנף והזנב, והן בצבע חום כהה אצל הנקבה, ובצבע שחור אצל הזכר.
על נוצותיו ישנם קווים על הכנפיים ולבן מתחת לקצוות זנבו.
תופעת דו-הצורתיות הזיווגית הנמצאת במין זה נראית בצבע נוצות בולט במיוחד לאחר נשירת האביב, כאשר יש צורך בצבע הבוהק של נוצות הזכר בקיץ כדי למשוך בת זוג.
עם תום נשירת הקיץ צבע גופו של הזכר הוא צהוב לימון מבריק, צבע המיוצר על ידי הפיגמנט קרוטנואיד המופק מצמחים מהם הוא ניזון, וכנפיו שחורות עם קווים לבנים.
הנקבה ברובה חומה, למטה היא בהירה יותר ויש לה מעין סינר צהוב.
לאחר נשירת הסתיו פלומת הקיץ הבהירה מוחלפת בפלומה עמומה יותר, צהוב-חום למטה וחום-זית למעלה.
הפרצוף בצבע צהוב בהיר ויש מעין סינר באותו הצבע.
פלומת הסתיו כמעט זהה אצל הזכר והנקבה, אך לזכר יש כתמים צהובים על הכתף.
בכמה חלקים בחורף, הקנרית האמריקאית מאבדת את שאריות הצבע הצהוב שלה, והופכת להיות בצבע אפור חום עם גוון זית הניכר רק בצפייה מקרוב.
לגוזל הציפור יש גב בצבע חום עמום וחלק תחתון בצבע צהוב בהיר.
צבע הכתפיים והזנב שחור עמום עם סימנים חומים צהבהבים.
צבעים אלו קיימים אצל גם אצל הזכר וגם אצל הנקבה.
קריאת הקנרית האמריקאית היא סדרה של סלסולים מוזיקליים וציוצים, לרוב עם צליל ארוך.
בקרב לרוב מושמעת קריאת tsee-tsi-tsi-tsit; אפשר גם לתאר אותו כ-per-chic-o-ree.
בזמן שהנקבה דוגרת על הביצים, היא קוראת לבן זוגה בצליל tee-tee-tee-tee-tee.
הצעירים מתחילים להשתמש בקריאות של chick-kee או chick-wee זמן מועט לפני שלב הפרחון, בה הם משתמשים עד שהם יוצאים לגמרי מהקן.
ישנן שתי קריאות הגנה שנעשות על ידי המבוגרים במהלך הקינון; קריאת sweet המשמש למשיכת קנריות אחרות לקן וכדי לבלבל טורפים, וקריאת bearbee המשמש כדי להשתיק את הגוזלים ולגרום להם להשתופף בתוך הקן כדי שיהיו פחות בולטים.
הקנרית האמריקאי מעדיפה שטח פתוח שבו עשבים שוטים משגשגים, כגון שדות, כרי דשא, מישורי הצפה, כמו גם צידי דרכים, פרדסים וגנים.
הוא עשוי להימצא גם ביערות נשירים וגדות נהר פתוחות ובאזורי גידול משני (מקומות שגדלו מחדש לאחר שנחטבו).
בתי גידול אלו בשימוש במהלך נדידות האביב והסתיו.
תפוצתה הקיצית משתרעת על פני צפון אמריקה מחוף לחוף.
הוא תחום בצפון ססקצ'ואן ונמתח דרומה על פני צפון אמריקה עד קרוליינה הצפונית בחוף המזרחי, וצפון קליפורניה בחוף המערבי.
הקנרית האמריקאית מהגרת למרחקים קצרים, היא זזה דרומה בתגובה למזג אוויר קר והפחתת אספקת המזון.
הנדידה מתבצעת בלהקות צפופות, שעפות בדפוס טיסה לא יציב, מעין דפוס גלי.
תפוצת החורף שלה כולל את דרום קנדה ומשתרע דרומה דרך ארצות הברית עד לחלקים ממקסיקו.
בחורף, בחלק הצפוני של הטווח שלה, הקנרית עשויה להתקרב למתקני האכלה אם הם זמינים.
בטווחים הדרומים, במהלך החורף, היא נשארת באזורים כמו שדות ומישורי הצפה בהם הם חיים במהלך חודשי הקיץ.
נעשו ניסיונות להכניס את הקנרית האמריקאית לברמודה במאה ה-19 וטהיטי בשנת 1938, אך המין לא הצליח להתבסס באף אחד ממקומות אלו.
הקנרית האמריקאית עפה בתבנית ייחודית ויוצרת שביל בצורת גל.
תבנית זו מורכבת בדרך כלל מסדרה של פעימות כנף לצורך התתרוממות, ואז קיפול הכנפיים ודאיה בקשת וחוזר חלילה.
הציפורים מרבות להשמיע קולות במהלך שלב הנפנוף בתבנית ואחר משתתקות במהלך שלב הדאיה.
הקריאה המושמעת היא "per-twee-twee-twee", או "ti-di-di-di", באמצען יש הפסקות שקטות.
הקנרית האמריקאית מתקשרת באמצעות מספר קולות מובחנים, כולל אחד שנשמע כמו "po-ta-to-chip"
הקנרית האמריקאית לא פועלת באגרסיביות כלפי טורפים בשטחה; תגובתה היחידה היא קריאת אזהרה.
בין הטורפים נכללים נחשים, סמורים, סנאיים והעורבני הכחול, שעלולים לשבור ביצים או להרוג צעירים, בנוסף נצים וחתולים, המהווים איום על צעירים ומבוגרים כאחד.
הפרט המבוגר ביותר שידוע עליו היה בגיל 10 שנים ו-5 חודשים.
הקנרית האמריקאית חברותית במהלך עונת אי-הרבייה, כאשר היא נמצאת לעיתים קרובות בלהקות גדולות, בדרך כלל עם חוחיות אחרות.
ההיררכיה החברתית נמדדת במספר הניצחונות של כל פרט במפגשים אגרסיביים, לרוב זכר הוא שמוביל הלהקה במהלך עונת אי-הרבייה.
במהלך עונת הרבייה, חוחית זו חיה במושבות.
בזמן בניית הקן, הזכר פועל באגרסיביות כלפי זכרים אחרים הנכנסים לשטחו, ומבריח אותם, הנקבה פועלת כך כלפי נקבות אחרות.
אגרסיביות זו שוככת לאחר הטלת הביצים.
בעונת הרבייה בדרך כלל הנקבה שולטת על הזכר הדומיננטיות עשויה להשתנות בהתאם לערכו של משאב עבור הפרט; מחקר שפורסם בשנת 1987 מצא כי ציפורים מורעבות שנמצאות נמוך בהיררכיה היו לפעמים שולטות יותר בתחרויות על גישה למתקן האכלה.
הקנרית האמריקאית מציגה תוקפנות בתצוגות רבות פנים.
הרמת הראש למעלה, כשהצוואר והרגליים מרווחות מעט, מראות תוקפנות בינונית ובדרך כלל מוצגות על ידי מנצח עימות.
הרמת עצמות שורש כף הרגל והזזת הראש אחורה מראות כי הפרט צפוי לתקוף את יריבו.
הזזת הראש קדימה כאשר הרגליים מכופפות, הצוואר נמתח והמקור סגור.
באינטנסיביות גבוהה יותר, הצוואר מורד, המקור מופנה כלפי היריב ואחת או שתי הכנפיים מורמות.
במקרים קיצוניים הצוואר זז אחורה, המקור נפתח, נוצות הגוף מוחלקות, הזנב מתנפנף ומורם מעט.
תוקפנות מופגנת גם על ידי הצגת חזית הגוף לעבר פרט אחר.
ההתקפות כוללות ניקור הנוצות, תפיסת מקום היריב על ידי נחיתה לידו, וטיסה אנכית עם הרגליים, כפות הרגליים והצוואר מתוחים, ומקור פתוח.
ניסיונות הימנעות כוללים הצגה של צד הגוף בלבד בפני התוקף, הישענות אחורה, כיפוף הרגליים, משיכה אחורה של הצוואר והכוונת המקור למטה.
הקנרית האמריקאית מתחילה את עונת הרבייה שלה מאוחר יותר מאשר כל חוחית אחרת ומאוחר יותר מכל ציפור ילידת צפון אמריקה, חוץ מגדרון גומא.
ייתכן וזה קשור לכך שיש שפע של זרעים בסוף חודשי הקיץ, מכיוון שזרעים הם עיקר תזונתם.
טקסי החיזור של הקנרית האמריקאית כוללים תמרונים אווירים ושירה על ידי הזכרים, אותם הם מתחילים בסוף יולי.
תצוגות התעופה מתחילות כשהזכר רודף אחר הנקבה, שעפה בדפוסי התחמקות בזיגזג.
הזכר יכול לאותת על איכותו וכושרו, הן בטווח קצר (מצב גופו הנוכחי) והן בטווח הארוך (גנים), באמצעות קישוט (צבע המקור והפלומה).
אם הנקבה מקבלת את הזכר כבן זוג, הזוג יעוף במעגלים רחבים, כשהזכר מסלסל לאורך כל הטיסה.
לאחר שזכר מצא בת זוג, הוא בוחר טריטוריה ומסמן את גבולותיו באמצעות סלסול תוך כדי שהוא אף מקים גבול.
לאחר שקבע את היקף גבולו, הוא מבצע שתי תצוגות תעופה, בהתחלה חוזר על טיסתו אך הפעם בטיסה נמוכה ושטוחה, ואז הוא טס בגרסה מוגזמת של טיסתו הרגילה, הוא מצמיד את כנפיו לגופו, צונח לאדמה ואז הוא מרים את עצמו כשהוא פורש את כנפיו כדי לגלוש כלפי מעלה בסדרת לולאות.
שניים או שלושה זוגות עשויים לקבץ את הטריטוריות שלהם למעין מושבה רופפת, אולי כדי לסייע בהגנה מפני טורפים.
הקן נבנה בסוף הקיץ על ידי הנקבה בענפי שיח או עץ נשירים בגובה 10 מטרים (33 רגל).
בניית הקן נמשכת כששה ימים, ובמהלכם הנקבה עובדת במרווחים של 10–40 דקות.
הזכר טס לעיתים קרובות עם הנקבה כשהיא אוספת חומרים לקן, ואף על פי שהוא עשוי לשאת חומרים אחדים, הוא משאיר את בנייתו לידי הנקבה.
השכבה החיצונית של הקן בנויה מקליפות עץ, עשבים שוטים, מטפסים ודשא.
הקוטר הפנימי של הקן המוגמר הוא כ-6.5 ס"מ (2.6 אינץ').
שפת הקן מחוזקת בקליפות עץ הקשורות בקורי עכביש ומשי זחלים, והשטח הפנימי מרופד בחלקו התחתון באסקלפיאס, גדילן או אגמון האגם.
הקן שזור כל כך בחוזקה עד שהוא יכול להכיל מים, וייתכן שהגוזלים יטבעו בעקבות סופת גשמים, אם ההורים אינם מכסים את הקן.
הקנרית האמריקאית מטילה תטולה של 4–6 ביצים לבנות כחלחלות בצורת אליפסה וכ-16 מ"מ × 12 מ"מ (0.63 אינץ' × 0.47 אינץ'), בערך בגודל של בוטנים.
פעם חשבו שהן מוטלות במהלך הלילה.
על הביצים דוגרת רק הנקבה.
הזכר מביא לה אוכל כשהיא מקננת, ורוב הזוגות המזדווגים מגדלים רק תטולה אחת כל שנה.
הגוזלים בוקעים 12–14 ימים לאחר תחילת הדגירה.
כמו כל ציפורי השיר, הגוזלים נבוקעים מכוסים פלומה בצבע אפור חיוור עם גוף אדמדם ועיניים עצומות.
האם מאכילה את גוזליה בזרעים וחרקים כשהם גדלים.
הגוזלים מתפתחים במהירות, הם פוקחים את עיניהם לאחר 3 ימים והם מסיימים להצמיח נוצות בצבע חום זית לאחר 11–15 ימים, ואז הם מתחילים לתרגל טיסות קצרות קרוב לקן.
עד שלושה שבועות לאחר שעפו מהקן, הם עדיין מוזנים על ידי הזכר, שמאתר אותם על ידי הקשבה לקריאתם.
הגוזלים מפסיקים להשמיע קריאה זו כשהם נעשים עצמאים לחלוטין.
הקנרית האמריקאית סובלת לפעמים מטפילי תטולה, בעיקר של שחרורית חומת-ראש.
ממחקר אחד נמצא, כי ב-9% מהקנים היו ביצי שחרורית..
סביר להניח שנטפלים אליה בין היתר בשל עונת רביית המאוחררת.
הקנרית האמריקאית מהווה מארחת גרועה מאוד לטפילי תטולה, עם מחקרים המראים שיעורי בקיעה נמוכים של ביצי השחרורית חומת-הראש ובלי הצלחת פריחה מהקן.
סוברים כי חוסר יכולתם של גוזלי השחרורית לשרוד נובע מחוסר תזונה מספקת; התזונה העשירה בזרעים של גוזלי הקנרית האמריקאית שונה מהתזונה העשירה בחרקים של אורחיהם.
מאחר שהקנרית האמריקאית פעילת יום, היא גם אוכלת במהלך היום.
על פי מעבדת קורנל לאורניתולוגיה, מין זה הוא אחד הצימחונים המחמירים ביותר בעולם הציפורים.
הוא בעיקר אוכל זרעים, אך מדי פעם יאכל חרקים; גם את הצעירים מאכילים חרקים כדי לספק להם חלבון.
תזונתה מורכבת מזרעים ממגוון רחב של צמחים חד-שנתיים, לעיתים קרובות של עשבים שוטים, עשבים ועצים, כגון אלנוס, זקן-תיש, Cosmos, בוצין, אמברוסיה, שינן רפואי, קרד, קוצים, וחמנית מצויה.
עם זאת, הוא צורך גם ניצני עצים, שרף מיפל ופירות יער.
הוא יאכל במתקני האכלה, במיוחד במהלך חודשי החורף, ויעדיף גיזוטיה צרת-עלים.
בניגוד לכמה מיני פרושיים, הקנרית האמריקאית משתמשת בכפות רגליה באופן נרחב בעת האכילה.
היא נתלית לעיתים קרובות על ראשי זרעים בזמן האכילה כדי להגיע לזרעים ביתר קלות.
באביב הקנרית האמריקאית ניזונת מעגילים התלויים על שדרים ואלנוס על ידי משיכת אחד למעלה עם מקורה והיא משתמשת בבהונותיה כדי להחזיק את העגיל דומם כנגד הענף.
מיומנות זו מאפשרת לה לנצל את מקורות המזון הבלתי נגישים יחסית למתחרים פונטנציאליים, מה שמגדיל את סיכויי ההישרדות שלה.
ישנם 4 תת-מינים מוכרים של הקנרית האמריקאית:
tristis) היא הנפוצה ביותר מבין תת-המינים.
תפוצת הקיץ שלה הוא מדרום קנדה ועד קולורדו, וממזרח לצפון קרולינה ודרום קרולינה.
תפוצת החורף שלה הוא מדרום קנדה דרומה עד פלורידה ומרכז מקסיקו.
pallidus) נבדלת מתת-מינים אחרים בצבע גופה החיוור יותר, סימונים לבנים חזקים יותר, ולזכרים יש כיפה שחורה גדולה.
היא קצת יותר גדולה מהמין המזרחי.
תפוצת הקיץ שלה הוא מקולומביה הבריטית למערב אונטריו, מדרום לקולורדו וממערב עד אורגון.
תפוצת החורף שלה משתרע מדרום קנדה וצפון קליפורניה, דרומה עד מקסיקו.
הקנרית האמריקאית הצפון מערבית (S.
Jewetti) קטנה יותר וכהה יותר מתת-המינים האחרים.
היא נראית במדרון החוף של רכס קסקייד מדרום קולומביה הבריטית למרכז קליפורניה, היא חופפת לטווחו של המין החיוור.
salicamans) מופיע ממערב לשטח הסיירה נבדה במהלך הקיץ ובחצי האי המרכזי והדרומי של חצי האי באחה קליפורניה עד למדבר מוהאבי ולמדבר קולורדו בחורף.
בחודשי החורף, נוצות הזכר והנקבה שחומות יותר מתת-המינים האחרים ובקיץ ה"כובע" השחור של הזכר קטן מזה של תת-המינים האחרים.
הקנרית האמריקאית מצויה באזורי מגורים בכל שטחיה.
צפרים מושכים אותה לחצר האחורית שלהם באמצעות מתקני האכלה המכילים גיזוטיה צרת-עלים, או על ידי שתילת עשבים וצמחים רב שנתיים, כגון ציניה, מונרדה, קוסמוס, או קיפודן, המייצרים את ראשי הזרעים המועדפים על חוחיות.
הקנרית האמריקאית אינה מאוימת על ידי פעילות אנושית והוא נפוץ בכל שטחיו.
פינוי יערות על ידי בני אדם, אם כי הוא מזיק למינים רבים, הואיל לקנרית האמריקאית.
פינוי יערות גורם לירידה במספר הנודדים הניוטרופיים, תוך הטבה למהגרים למרחקים קצרים ותושבי קבע.
זה מיטיב עם הקנרית האמריקאית הן כמהגר למרחקים קצרים, והן מכיוון שהשטחים הפתוחים שנוצרו הם הסביבה המועדפת על ציפור זו, שבה משגשגים עשבים שוטים המייצרים את מקור המזון העיקרי של הקנרית האמריקאית.
הקנרית האמריקאית היא ציפור המדינה של איווה וניו ג'רזי, שם היא נקראת eastern goldfinch, ובוושינגטון, שם היא נקראת the willow goldfinch.
היא נבחרה על ידי תלמידי בית ספר בוושינגטון בשנת 1951.
קנריץ' לו ויליאמס הוא כדורסלן אמריקאי, שמשחק בקבוצת אוקלהומה סיטי ת'אנדר מליגת ה-NBA, בעמדת הסמול פורוורד.
ויליאמס נולד וגדל בעיר וייקו שבטקסס, ובשנת 2013 החל ללמוד ב"מכללה הקדם-אקדמית של ניו מקסיקו".
שנה לאחר מכן עבר לאוניברסיטה הנוצרית של טקסס ("TCU") ושיחק עם קבוצת הכדורסל שלה בליגת המכללות במשך שלוש עונות.
בעונתו האחרונה באוניברסיטה, בה שיתף פעולה עם הקלע דזמונד ביין, רשם ממוצעים של 13.2 נקודות, 9.3 ריבאונדים, 3.9 אסיסטים ו-1.8 חטיפות למשחק.
לאחר שלא נבחר על ידי אף קבוצה בדראפט ה-NBA 2018, חתם ויליאמס על חוזה בניו אורלינס פליקנס.
בשתי עונותיו בקבוצה פתח בכמחצית מהמשחקים בהם שותף, ותרם 4.9 נקודות ו-4.8 ריבאונדים בממוצע למשחק.
לקראת עונת הועבר ויליאמס לאוקלהומה סיטי ת'אנדר, במסגרת טרייד בין ארבע קבוצות בו היו מעורבות גם מילווקי באקס ודנוור נאגטס.
בעונתו הראשונה באוקלהומה סיטי הציג יכולת טובה כשחקן ספסל, עם 8.0 נקודות בממוצע למשחק ב-53.3% קליעה מהשדה ו-44.4% קליעה לשלוש.
קנת' אינה דורותיאה טיילור (בהולנדית: Kenneth Ina Dorothea Taylor; נולד ב-16 במאי 2002) הוא כדורגלן הולנדי המשחק בעמד הקשר בלאציו.
טיילור ערך את הופעת הבכורה שלו בקבוצה המילואים של אייאקס (יונג אייאקס) ב-15 באוקטובר 2018, במשחק מול יונג פ.ס.
איינדהובן במסגרת ליגת המשנה ההולנדית.
ב-12 בדצמבר 2020 ערך טיילור את הופעת בכורה בקבוצה הבוגרת, במשחק מול זוולה.
ב-6 בפברואר 2022 כבש את שערו הראשון, בניצחון 0–3 על הראקלס אלמלו.
ב-2 בפברואר 2025 כבש את שער הניצחון בדקה ה-94 במשחק נגד פיינורד.
ב-9 בינואר 2026 חתם בלאציו תמורת 15 מיליון יורו.
ב-22 בספטמבר 2022 ערך טיילור את הופעת הבכורה שלו בנבחרת הולנד, בניצחון 2-0 על נבחרת פולין במסגרת ליגת האומות 2022/2023.
קנת' ויין לופטון הבן הוא כדורסלן אמריקאי המשחק בפילדלפיה 76' מליגת ה-NBA.
לופטון שיחק כדורסל בבית הספר התיכון ממוריאל בפורט ארתור, טקסס.
הוא היה בתחילה גארד והפך לשחקן פוסט בעקבות קפיצת גדילה.
הוא זכה באליפות המדינה בדרג 5A בעונתו השנייה.
כ הוא העמיד ממוצעים של 17 נקודות, 10 ריבאונדים ושלושה אסיסטים למשחק, הוביל את קבוצתו לאליפות מחוז 21 ולאליפות המדינה דרג 5A, והיה מועמד למשחק מקדונלד'ס אול-אמריקן.
הוא חתם על מכתב כוונות לשחק כדורסל מכללות באוניברסיטת לואיזיאנה טק.
ב-28 במרץ 2021 רשם לופטון שיא עונתי של 27 נקודות ו-13 ריבאונדים, כולל סל ניצחון 0.3 שניות לסיום בניצחון 76–74 על קולורדו סטייט במשחק על המקום השלישי בטורניר ההזמנה הלאומי , בו נבחר לחמישיית הטורניר.
בתור העמיד לופטון ממוצעים של 12.2 נקודות ו-7.5 ריבאונדים למשחק ונבחר לחמישיית העונה השלישית ופרשמן השנה ב-.
הוא נבחר תשע פעמים לפרשמן השבוע באזור, מקום שלישי בהיסטוריה של הליגה.
לופטון היה הפרשמן הראשון בלואיזיאנה טק שהוביל את הקבוצה בריבאונדים מאז פול מילסאפ ב-2003/04.
כ נבחר לופטון לחמישיית העונה באזור, לאחר שהעמיד ממוצעים של 16.5 נקודות, 10.5 ריבאונדים ו-2.8 אסיסטים למשחק.
ב-22 במרץ 2022 הכריז לופטון הכריז על מועמדותו לדראפט ה-NBA 2022. הוא לא חתם עם סוכן, מה שאפשר לו את הגמישות לחזור ללואיזיאנה טק.
לאחר שלא נבחר בדראפט ה-NBA חתם לופטון על חוזה דו כיווני עם ממפיס גריזליס ב-2 ביולי 2022, ושיחק גם בקבוצת ליגת הפיתוח שלה, ממפיס האסל.
הוא ערך את הופעת הבכורה שלו ב-NBA ב-22 באוקטובר 2022, וקלע ארבע נקודות בהפסד 137–96 לדאלאס מאבריקס.
לופטון נבחר למשחק האולסטאר של ליגת הפיתוח של ה-NBA לעונת 2022/23. ב-31 במרץ 2023 זכה לופטון בפרס רוקי השנה של בליגת הפיתוח.
ב-9 באפריל 2023 קלע לופטון שיא קריירה של 42 נקודות ו-14 ריבאונדים בהפסד 100–115 לאוקלהומה סיטי ת'אנדר.
ב-8 באפריל 2023 המירו הגריזליס את החוזה של לופטון לחוזה NBA סטנדרטי רב-שנתי.
לופטון ייצג את בגביע העולם בכדורסל עד גיל 19 2021 בלטביה.
הוא העמיד ממוצעים של 13.1 נקודות ו-5.3 ריבאונדים למשחק ועזר לנבחרתו לזכות במדליית הזהב.
לופטון הוביל את ארצות הברית למהפך מול בניצחון בגמר, כש-15 מ-16 הנקודות שלו הגיעו במחצית השנייה כדי להבטיח ניצחון 83–81.
אביו של לופטון, שנקרא גם הוא קנת', שירת בצבא ארצות הברית ועבד בשירות הדואר של ארצות הברית במשך 18 שנים.
אחותו הגדולה, קנדי, שיחקה כדורסל מכללות עבור סאות'רן, וסבו, ג'ין דוהון, היה אתלט באוניברסיטת סאות'רן, שם נבחר להיכל התהילה.
קנת' ספייסר ורי היה איש עסקים, עורך דין ופוליטיקאי אמריקאי, איש המפלגה הרפובליקנית, שכיהן כחבר הסנאט של ארצות הברית מטעם מדינת נברסקה בין השנים 1943 ועד מותו ב־1951. בשנתיים האחרונות לחייו שימש כמנהיג המיעוט בסנאט.
ורי נולד ב-28 בפברואר 1892 בעיירה ליברטי שבנברסקה, כבן השלישי מבין חמישה ילדים לדייוויד אמרי וג'סי (לבית קומסטוק) ורי.
הוא התחנך בבתי הספר הציבוריים של פוני סיטי, ולאחר מכן השלים את לימודיו באוניברסיטת נברסקה בשנת 1914. בין 1915 ל־1916 למד מנהל עסקים בבית הספר לעסקים של הרווארד.
במלחמת העולם הראשונה שירת בקורפוס האווירי של צי ארצות הברית (1917–1918).
לאחר שירותו הצבאי החל בקריירה עסקית שכללה מכירת מכוניות, רהיטים ובקר, וכן החזיק ברישיון קבורה והיה בעל משרדים בנברסקה ובקנזס.
בהמשך למד משפטים, הוסמך לעריכת דין, ופתח משרד פרטי בפוני סיטי.
ורי נכנס לפוליטיקה כחבר מועצת העיר פוני סיטי בשנים 1927 ו־1929, וכיהן כראש העיר בין 1929 ל־1931, במקביל לכהונתו בסנאט של מדינת נברסקה (1929–1932).
הוא ניסה ללא הצלחה להתמודד על מועמדות המפלגה הרפובליקנית למשרת מושל (1932) ולסנאטור (1934).
ב־1938 נבחר שוב לראשות העיר, וכיהן בתפקיד עד צאתו לוושינגטון.
בשנים 1939–1942 כיהן כיושב ראש המפלגה הרפובליקנית בנברסקה, וב־1941–1942 היה מנהל האזור המערבי של הוועד הלאומי הרפובליקני.
ב־1942 נבחר לסנאט של ארצות הברית לאחר שהביס את הסנאטור המכהן ג'ורג' נוריס.
הוא נבחר מחדש ב־1948 וכיהן עד מותו.
הוא היה מצליף הסיעה של המפלגה הרפובליקנית בסנאט בשנים 1944–1949, ומנהיג המיעוט בשנים 1949–1951.
ורי היה מהבודדים שזיהו את מצוקתם של הגרמנים המובסים לאחר מלחמת העולם השנייה, והתריע שהמדיניות האמריקאית גורמת לרעב המוני.
ב־1945 היה בין שבעה סנאטורים שהתנגדו להצטרפות מלאה של ארצות הברית לאו"ם.
הוא גם קידם יחד עם הסנאטור הומר קייפהארט חקיקה להקמת שיכונים למשפחות אנשי צבא, נוכח המחסור החריף בדיור לאחר המלחמה.
ורי ייצג את עמדות הבדלנות של ציבור הבוחרים הגרמני-אמריקאי הגדול במדינתו, והתנגד בחריפות לפעילות בינלאומית של הממשל הפדרלי – כולל למעורבות במלחמת העולם השנייה, למלחמה הקרה ולמלחמת קוריאה.
הוא התנגד למתן הלוואות וסיוע לאירופה, שלל את דוקטרינת טרומן ואת נאט"ו, וראה בתוכנית מרשל בזבוז כספי ציבור.
במרץ 1948 נכשל במאבקו לבלום את אישור תוכנית מרשל – רק 17 סנאטורים הצביעו נגד, בעוד רוב חברי הקונגרס, כולל מנהיגים שמרנים, העדיפו לתמוך בתוכנית.
ורי היה מבקר קבוע של נשיא ארצות הברית הארי טרומן, והתנגד כמעט לכל מדיניותו.
ורי נודע גם בעמדותיו התקיפות נגד העסקת הומוסקסואלים בממשל האמריקאי.
בשנת 1950 אמר כי "אין אדם מסוכן יותר לארצות הברית מסוטה מיני", וטען שאין להפריד בין הומוסקסואלים לבין "חתרנים".
הוא סבר שסטלין עלול להשתמש ברשימות של הומוסקסואלים בארצות הברית כדי לסחוט אותם ולגייסם כמרגלים.
באותה שנה שיתף פעולה עם הסנאטור ליסטר היל, דמוקרטי מאלבמה, בחקירה רחבה של הקונגרס על נוכחות הומוסקסואלים במשרדי ממשל, במיוחד במחלקת המדינה, בטענה שהם עלולים לשמש "גיס חמישי" של הקומוניסטים.
באפריל 1945, לאחר שחרור מחנה הריכוז בוכנוואלד בידי כוחות ארצות הברית, ביקר ורי במחנה יחד עם מחוקקים נוספים, קצינים בכירים ועיתונאים, ועמד על ממדי הזוועות שבוצעו בידי הנאצים.
ב־29 בנובמבר 1951, בעודו מכהן כמנהיג הסיעה הרפובליקנית בסנאט, מת ורי בוושינגטון בגיל 59. לאחר ניתוח בטן חש חולה, אושפז בבית החולים של אוניברסיטת ג'ורג' וושינגטון, ונפטר מדלקת ריאות שעות אחדות לאחר מכן.
קנת גרהם היה סופר אנגלי, יוצר הקלאסיקה של ספרות הילדים "הרוח בערבי הנחל".
גרהם נולד באדינבורו, סקוטלנד, ב-1859. הוא התייתם בילדותו ונשלח לגור אצל סבתו בכפר במחוז ברקשייר באנגליה.
האחוזה הכפרית שכללה גן גדול ליד הנהר תמזה הייתה כפי הנראה הרקע ליצירת "הרוח בערבי הנחל".
גרהם למד בבית הספר סט.
אדוארדס באוקספורד אך מצבו הכלכלי לא אפשר לו להמשיך ללימודים גבוהים, והוא החל לעבוד כמזכיר בנק אנגליה.
בעודו עובד בבנק החל לכתוב סיפורים קצרים, ובשנת 1893 פרסם את ספרו הראשון "המסמכים הפגניים", המספר על חבורת יתומים.
ב-1899 מונה גרהם למזכיר הבנק, ונישא לאלספת' תומסון.
ב-1908 יצא לאור ספרו "הרוח בערבי הנחל" ("The Wind in the Willows").
הספר מספר את סיפורה של חבורת חיות החיות על גדת הנהר תמזה באנגליה.
החברים הטובים - עכברוש, החפרפר, התחש והקרפד עוברים הרפתקאות, אך תמיד שומרים על ערכים של כבוד, נאמנות ורעות.
הספר זכה לגרסאות מומחזות ומוסרטות, והוא בין ספרי הילדים הנקראים ביותר עד היום, כמאה שנים לאחר כתיבתו.
הספר תורגם לשפות רבות ובהן השפה העברית.
לאחר הופעת הספר פרש גרהם מעבודתו בבנק, וחי עם אשתו בברקשייר, עד פטירתו ב-6 ביולי 1932. חייו המאוחרים היו לטרגדיה כאשר בנו היחיד אלסטייר, התאבד בקפיצה לגלגלי רכבת בהיותו בן עשרים, ב-1920.
סר קנת' צ'ארלס בראנה הוא שחקן וקולנוען צפון-אירי, שהתפרסם עם בימוי סרטי קולנוע המבוססים על יצירותיו של ויליאם שייקספיר, וגם כיכב בהם: "הנרי החמישי", "המלט" ועוד.
היה מועמד לפרס האוסקר לסרט הקצר הטוב ביותר עם "שיר הברבורים" (1992).
על "הנרי החמישי", היה מועמד בראנה לפרס האוסקר לבמאי הטוב ביותר ולשחקן הראשי הטוב ביותר ועבור "המלט" היה מועמד לפרס האוסקר לתסריט המעובד הטוב ביותר.
ב־2001 זכה בפרס אמי על משחקו בסרט הטלוויזיה "קונספירציה".
לאורך שנות הקריירה שלו היה מועמד לחמישה פרסי אוסקר וחמישה פרסי גלובוס הזהב.
הוא זכה בשלושה פרסי בפט"א ושני פרסי אמי.
בראנה הוא האדם שהיה מועמד למספר הרב ביותר של קטגוריות בפרס אוסקר: הוא היה מועמד בקטגוריות הבימוי, השחקן הראשי, שחקן המשנה, תסריט מקורי, תסריט מעובד וסרט קצר.
את השיא הוא שבר בשנת 2022, כאשר היה מועמד בקטגוריית התסריט המקורי על סרטו "בלפסט".
קנת' בראנה נולד בבלפסט, צפון אירלנד שבממלכה המאוחדת, למשפחה נוצרית-פרוטסטנטית.
משפחתו עברה עמו לאנגליה כשהיה בן תשע.
בשנת 1990 הוענק לבראנה תואר דוקטור לשם כבוד מאוניברסיטת המלכה בבלפסט.
ב-2012 קיבל תואר אבירות וסר.
מ-2015 ועד 2024, שימש כנשיא האקדמיה המלכותית לאמנות הדרמה והחליף את ריצ'רד אטנבורו בתפקיד אחרי מותו.
בראנה מרבה להופיע בתיאטרון ובקולנוע, עיקר פרסומו בא לו בזכות העיבודים הקולנועיים שעשה למחזות של שייקספיר, "הנרי החמישי" משנת 1989, "מהומה רבה על לא דבר" מ־1993 ו"המלט" מ־1996. הוא כיכב בסרטים רבים נוספים.
הוא כיכב כנבל בסרט קומדיית-האקשן-המערב "פרוע על המערב" (1999) לצידם של קווין קליין וויל סמית'.
בראנה כיכב במותחן הרומנטי "רצח מן העבר" (1991) ודיבב ב-סרט האנימציה "הדרך לאל דוראדו" (2000).
ב-1998 קריין את סדרת ה-BBC "המלחמה הקרה".
בשנות האלפיים קריין בסדרות דוקומנטריות נוספות של ה-BBC.
ב-2011, גילם את השחקן המנוח לורנס אוליבייה ב"השבוע שלי עם מרילין".
ב-2002 שיחק בסרט "הארי פוטר וחדר הסודות" בתור פרופ' גילדרוי לוקהרט.
ב-2008 כיכב בשלושה סרטי טלוויזיה על פי רומנים של הסופר השוודי הנינג מנקל בתפקיד הבלש קורט ולאנדר, והיה גם מפיק בפועל של הסדרה.
כיכב בתפקיד הקצין הגרמני הנינג פון טרסקו במותחן המלחמה ההיסטורי של בריאן סינגר "מבצע ואלקירי", לצידו של טום קרוז.
ב-2011 התפרסם אף יותר ברחבי העולם ובפרט בארצות הברית עם בימוי סרט גיבורי-העל "תור" של אולפני מארוול (וחלק מהיקום הקולנועי של מארוול); בראנה קיבל ביקורות מעורבות בעיקר עבור בימוי הסרט כמחזה של שייקספיר.
ביים וכיכב כנבל הראשי של מותחן האקשן-ריגול "ג'ק ריאן: גיוס הצללים" (2014) אשר משמש אתחול קליל לסרטי ג'ק ראיין של טום קלנסי.
ביים את רימייק הלייב-אקשן של דיסני של "סינדרלה" (2015).
בשנת 2016 הצטלם לסרטו של כריסטופר נולאן "דנקרק" כמפקד בולטון, לצד טום הארדי, קיליאן מרפי והארי סטיילס.
הסרט יצא לאקרנים ביולי 2017.
בשנת 2017 כיכב בתפקיד הבלש הרקול פוארו בסרט הבלשי "רצח באוריינט אקספרס" על בסיס ספרה של אגתה כריסטי, אותו גם ביים.
הסרט מבוסס על ספר באותו שם מאת אגאתה כריסטי.
בסרט ההמשך "מוות על הנילוס" שיצא לאקרנים בשנת 2022 גם ביים וכיכב בתפקיד פוארו.
בראנה הצטרף מחדש לכריסטופר נולאן בתפקיד הנבל הראשי בסרטו החדש, מותחן הריגול-אקשן "טנט" (2020).
בשנת 2021 השתתף בצילומי הסדרה "This Sceptred Isle" עבור רשת Sky, כשהוא מגלם את ראש ממשלת בריטניה בוריס ג'ונסון.
בנוסף, זכה בפרס גלובוס הזהב לתסריט הטוב ביותר על הסרט בלפסט.
בשנת 2023 שיחק בסרט "אופנהיימר" וזכה ביחד עם שאר שחקני הסרט, בפרס גילדת שחקני המסך על הביצוע הטוב ביותר של אנסמבל בסרט קולנוע.
בראנה אף נאם, בשם עמיתיו לקאסט, את נאום זכייתם.
ב־1989 נישא לראשונה לשחקנית אמה תומפסון.
תומפסון ובראנה נפגשו בשנת 1987 כשהופיעו כזוג נשוי בסדרת הטלוויזיה "תהפוכות מלחמה".
הם הופיעו יחד גם בסרטים "רצח מן העבר" ו"החברים של פיטר".
אולם בראנה ותומפסון התגרשו ב־1995, לאחר שבשנת 1994 נודע על רומן שניהל עם השחקנית הלנה בונהאם־קרטר.
הרומן בין בונהאם־קרטר ובראנה החל כשהיא שיחקה בסרטו של בראנה, אך קשר זוגי זה הגיע לקצו ב־1999.
ב־2003 נישא בשנית לארט דיירקטורית בתחום צילום הקולנוע לינדזי ברונוק, אותה הכיר במהלך צילומי "שקלטון" בשנת 2002.
קנת אנגר היה במאי קולנוע ניסיוני מחתרתי, שחקן וסופר אמריקאי.
אנגר התמקד ביצירת סרטים קצרים והפיק כמעט 40 עבודות החל משנת 1937, מתוכן תשעה נכללים בסדרת Magick Lantern Cycle.
סרטיו משלבים סוריאליזם, הומוארוטיקה ותמות אוקולטיות, ותוארו כמכילים "אלמנטים של ארוטיקה, דוקומנטריה, פסיכודרמה ומופע ראווה".
אנגר נחשב לאחד מחלוצי הקולנוע הגאה בארצות הברית, כאשר כמה מסרטיו יצאו לפני שהומוסקסואליות הפכה לחוקית במדינה.
ביצירתו הוא הרבה לעסוק במיסטיקה ובהשפעתו של אליסטר קראולי, המאגיקון הבריטי ומייסד תורת Thelema, בה היה אנגר חסיד נלהב.
הוא גדל בהוליווד וכבר בילדות הושפע מאווירת הקולנוע של העיר.
בין השאר למד בצעירותו בבית ספר לריקוד שבה למדה שירלי טמפל.
בשנת 1935 שיחק אנגר בגרסה קולנועית של חלום ליל קיץ של הבמאי מקס ריינהרדט.
אנגר החל להסריט סרטי חובבנים כבר בגיל 11. סרטו הראשון שזכה לתפוצה היה הסרט הקצר "זיקוקין" בשנת 1947. בנוסף לעבודתו כבמאי כתב אנגר ספר בשם "הוליווד -בבל" שעסק בשערוריות בעולם הסרטים.
הספר יצא לאור בשנת 1958 וזכה להצלחה גדולה.
בשנת 1967 נגנב עותק ראשוני של סרטו הקצר "עליית לוציפר" על ידי אחד מחסידי צ'ארלס מנסון.
בעקבות הגניבה הודיע אנגר על פרישתו מעסקי הקולנוע.
למרות זאת חזר לאחר תקופה קצרה לביים סרטים ואף השלים את עליית לוציפר.
סרטיו של אנגר עסקו לרוב בהומוסקסואליות, תורת הנסתר, אלימות, הזיות וסמלי תרבות אמריקאים.
תאריךכותרתאורךהערות1937Ferdinand the Bullלא ידועסרט אבוד1941–42Tinsel Tree3 דקותסרט אילם בשחור-לבן שבו אנגר צבע ידנית את הלהבות בזהב-אדום.
מציג עץ חג מולד שעובר קישוט ולאחר מכן נחשף, מופשט ונשרף.1942Prisoner of Mars11 דקותסרט אילם בשחור-לבן המשלב מדע בדיוני עם המיתוס היווני של המינוטאור.
הסרט נהרס במעבדת פיתוח בשל התנגדות לנושא ולעירום שבו.1950Rabbit's Moon16 דקות (1971), 7 דקות (1979)צולם בפורמט 35 מ"מ, מתרחש ביער קטן בו ליצן מביט מעלה אל הירח, שם חי ארנב.1951–52Les Chants de Maldororלא ידועמבוסס על הספר שירי מלדורור של איזידור דוקאנס.
הופקו רק צילומי ניסיון עם רקדני בלט מצוות המרקיז דה קובאס.1953Eaux d'Artifice12 דקותסרט קצר, מונוכרומטי בגוון כחול כהה, עם רגע צבע אחד – מניפה הנפתחת בירוק בוהק.
דמות אישה נראית בשמלה אלגנטית ומשקפי שמש, כאשר מים זורמים מסביב כסמל לתשוקה ולמיניות.
הסרט מלווה בקטע חורף של ויואלדי מתוך ארבע העונות.1953Le Jeune Homme et la Mortלא ידועמבוסס על בלט מאת ז'אן קוקטו, סרט אילם בשחור-לבן בכיכובו של ז'אן בבילה.
שימש כפיילוט לגיוס תקציב להפקת גרסה צבעונית, אך הפרויקט לא התממש.1954Inauguration of the Pleasure Dome38 דקות1955Thelema Abbey10 דקותסרט קצר בשחור-לבן על מנזר תלמה של אליסטר קראולי בסיציליה, ובו ניתוח של הפרסקאות האקזוטיות, בסיועו של הסקסולוג אלפרד קינסי.1961L'Histoire d'O20 דקותמבוסס על הרומן הסאדו-מזוכיסטי סיפורה של או מאת פולין ריאז'.
קנת ביינברידג' היה פיזיקאי אמריקני מתחום הפיזיקה הגרעינית מאוניברסיטת הרווארד, אשר הופקד על ניהול ניסוי טריניטי – הניסוי הגרעיני הראשון שהתרחש ב-16 ביולי 1945 במסגרת תוכנית מנהטן.
זעזועו של ביינברידג' לנוכח עוצמת הפיצוץ בניסוי, באה לידי ביטוי במשפט המפורסם שאמר לעמיתו רוברט אופנהיימר, מיד לאחר הפיצוץ – "Now we are all sons of bitches".
אמירה זו סימנה את תחילת דרכו כפעיל נגד ניסויים גרעיניים ולמען הגבלת פיתוח הנשק הגרעיני בכלל.
נולד במדינת ניו יורק בשנת 1904.בשנת 1921 החל ללמוד הנדסת חשמל במכון הטכנולוגי של מסצ'וסטס, שם עשה תואר ראשון ושני.
בשנת 1929 סיים דוקטורט באוניברסיטת פרינסטון.
בשנת 1933 קיבל מלגת גוגנהיים שאפשרה לו ללמוד אצל ארנסט רתרפורד במעבדת קוונדיש שבאוניברסיטת קיימברידג'.
בזמן לימודיו בלונדון, התיידד ביינברידג' עם הפיזיקאי הבריטי ג'ון קוקרופט.
עם חזרתו לארצות הברית בשנת 1934, הפך לפרופסור באוניברסיטת הרווארד.
בשנת 1937 החל לעבוד כעמית באקדמיה האמריקאית לאמנויות ולמדעים.
לאחר מלחמת העולם השנייה, חזר ביינברידג' להרווארד ובשנים 1950–1954 ניהל את המחלקה לפיזיקה.
עזב את האוניברסיטה בשנת 1975.
מת בביתו בלקסינגטון, מסצ'וסטס, ב-14 ביולי 1996. נקבר במרתה'ס ויניארד.
קנת השלישי , המכונה "ראש השבט'" (בגאלית סקוטית: "אן דון" - An Donn), היה מלך סקוטלנד משנת 997 ועד מותו.
הוא היה מלך סקוטלנד האחרון שנבחר בשיטת הטניסטרי.
קנת היה בנו של דאב בן מלקולם.
תעודות היסטוריות אינן מתעדות אירועים מתקופת שלטונו, למעט אירוע משנת 999 לערך המוזכר בדברי ימי ממלכת אירלנד, לפיה נרצח דונגל מק קינאד על ידי גייל קומגיין מק קינאד.
יש הסוברים כי מדובר באירוע בו אחד מבניו של המלך רצח את אחד מבניו האחרים; אחרים סוברים כי מדובר בבניו של קנת השני.
קנת נהרג בקרב במונזייוויירד שבסטראת'רן על ידי מלקולם השני בשנת 1005. אירוע זה מתואר בדברי ימי אלסטר ובכרוניכון סקוטורום וכן בדברי ימי מלכי אלבה.
בנו של קנת, בודהי (Bodhe) או בוייט (Boite) לא מלך אחריו, ונכדו של קנת (בנו של בוייט) נרצח על ידי מלקולם השני בשנת 1032 (לפי האמור ב"דברי ימי אלסטר").
נכדתו של קנת, גראוך, בתו של בוייט, הייתה רעייתו של גיל קומגיין ממוריי ולאחר מותו של גיל, נישאה למקבת' (והיא לידי מקבת' המוזכרת במחזה "מקבת'" של ויליאם שייקספיר).
בנה, לולאך ונינו של קנת' מלך לאחר מותו של מקבת'.
קנת השני היה מלך סקוטלנד משנת 971 ועד שנת 973, ולאחר מכן משנת 977 ועד מותו בשנת 995. קנת כונה "רוצח אחיו" (An Fionnghalach)
קנת היה בנו של מלקולם הראשון ועלה לשלטון לאחר הירצחו של המלך קולן בידי אמדארך מסטרת'קלייד בשנת 971.
בתקופת מלכותו של קנת נכתבה היצירה ההיסטורית "דברי ימי מלכי אלבה" אולם מרבית התיאורים המופיעים בספר זה הם חסרי ביסוס היסטורי.
"דברי ימי מלכי אלבה" מתאר מסע מלחמה של קנת לממלכת סטרטתקלייד, וכי צבאו הובס.
עוד מתוארים שלושה מסעות ביזה לנורת'מבריה, כאשר אחד מהם הגיע עד הנהר די בצ'סטר, סמוך לוויילס.
ככל הנראה מדובר במסע מלחמה שנערך בשנת 980, שכן תעודות היסטוריות אנגליות מציינות התקפה סקוטית על אזור צ'שייר מתקופה זו.
על פי "דברי ימי מלרוז", בשנת 973 יצא קנת לצ'סטר שבאנגליה יחד עם מאל קולים הראשון, מלך סטרת'קלייד, מאקוס, מלך האיים (ככל הנראה מלך האי מאן), ומלך ויילס, על מנת להביע אמונים לאדגר, מלך אנגליה.
על פי "דברי ימי אלסטר", בשנת 977 אמלאיב, בנו של אינדולף, מלך סקוטלנד, נהרג בקרב על ידי קינאד מק דומנייל.
ואילו "דברי ימי טיגרנאך" מתארים אירוע זה ומציינים כי מי שהרג את אמלאיב היה קינאד מק מל קולם (היינו קנת בן מלקולם – המלך קנת השני).
משמעות דיווחים אלה שלמשך תקופה קצרה, ככל הנראה החל ממסעו של קנת לאנגליה בשנת 973 ועד שנת 977 הייתה הפיכה בסקוטלנד ואמלאיב, אחיו של קולן קודמו של קנת, מלך בה.
לאחר מכן הצליח קנת להשיב לידיו את השלטון והרג את אמלאיב.
תעודות היסטוריות מציינות שקנת ייסד מנזר גדול בברכין.
קנת נהרג בשנת 995. "דברי ימי אלסטר" מציינים שמותו נגרם כתוצאה של "קשר כנגדו", ואילו "דברי ימי טיגרנאך" מציינים שקנת נהרג "על ידי אחד מנתיניו".
מקורות מאוחרים יותר כגון "דברי ימי מלרוז", ג'ון מפרדון ואנדרו מוייטון מציינים כי קנת נהרג על ידי אנשיו בפטרקיירן, ככל הנראה כתוצאה מקשר שקשרה פינגואלה (המכונה גם פימברהלה), בתו של קונקאר מונמאר אנגוס, כנקמה על שקנת הרג את בנה.
ג'ון מפרדון אף מציין כי קונסטנטין השלישי וקנת השלישי היו קשורים לקשר.
ב"נבואת ברכאן" מכונה קנת בשם "הורג אחיו", אולם מצוין שם שקנת נהרג בסטרת'מור הסמוכה לפרת'.
בנו של קנת, מלקולם השני מלך לאחר מלכותם של קונסטנטין השלישי וקנת השני.
לקנת היו שני בנים נוספים: בנו השני נקרא דונגאל או גיל קומגיין ויש מקורות המציינים שבנו השלישי נקרא בודהי (אולם ייתכן ומדבר בבנו של קנת השלישי, ולקנת השני היו שני בנים בלבד).
קנת מק אלפין הידוע גם כקנת הראשון המכונה "הכובש" (נפטר ב-13 בפברואר 858) היה הראשון מבין מלכי סקוטלנד.
קנת כבש את סקוטלנד, הקים את ממלכת אלבה (ממלכת סקוטלנד הקדומה) ומלך בה משנת 843 ועד מותו.
קנת נחשב למייסד בית אלפין – בית המלוכה ששלט בסקוטלנד במהלך מרבית ימי הביניים.
על פי המיתוסים הסקוטיים, קנת היה כובש ארצות הפיקטים ומייסד ממלכת אלבה.
אגדות אלה מקורם בימי הביניים, ככל הנראה בתקופת מלכותו של קנת השני, בעת שנכתבו דברי ימי מלכי אלבה, בהם מצוין כי קנת היה כובש הפיקטים, וכי כבש את ארצם שנתיים לאחר שהומלך כמלך דאל ריאטה.
אנדרו מווינטון כתב בספרו Orygynale Cronykil of Scotland מהמאה ה-15 כי קנת נהרג בקרב.
וג'ורג' ביוקנן כתב בספרו Rerum Scoticarum Historia בשנות ה-70 של המאה ה-16, כי אביו של קנת נרצח על ידי הפיקטים, ורצח זה הוביל לכיבוש ארצם.
ביוקנן לא כלל בספרו את העלילה בדבר "הבגידה של מקאלפין", המופיעה בספרו של ג'פרי ממונמאות' "ההיסטוריה של מלכי בריטניה" אבל אין לה בסיס היסטורי.
מרבית המחקר ההיסטורי המודרני מתעלם ממקורות מאוחרים אלה, ומסתמך בעיקר על כתבים קדומים כגון "דברי ימי הפיקטים" מהם ניתן ללמוד כי קנת היה מלך דאל ריאטה, וכי הוא ירש את כס ממלכות הפיקטים מצידה של אימו, שהייתה נסיכה פיקטית.
כמו כן, ככל הנראה היו מלכים פיקטים שמלכו אחריו, ולכן אין מדובר במלך הסקוטי הראשון, כפי שניסו להציגו בימי הביניים, אלא מדובר במלך פיקטי, שאחריו מלכו ארבעה מלכים פיקטים נוספים.
הגנאלוגיה של קנת אינה ידועה, ולא ידוע אם הוא צאצא של אחד המלכים הקודמים של הפיקטים או של דאל ריאטה.
כתב יד משנת 1130 לערך מציין כי קנת היה בנו של מלקולם השני.
היסטוריונים סבורים כי הוא צאצא של קנל נ'גאבריין, מלך דאל ריאטה, אולם אביו, אלפין השני מדאל ריאטה אינו מצוין ב"דואן אלבאנאך" כאחד ממלכי דאל ריאטה.
בניגוד לפרטים המועדים הידועים בדבר מוצאו, עלייתו לשלטון של קנת מתועדת היטב.
בעקבות מות מלך הפיקטים ואחריו בקרב כנגד הויקינגים בשנת 839, נוצר משבר ירושה בין ארבעה טוענים לכתר.
בשנת 843 קנת על לשלטון, אולם רק בשנת 848 הביס את יריביו והפך לשליט היחיד.
ככל הנראה הוא מלך על דאל ריאטה החל משנת 841, וניצל את משבר הירושה על מנת לכבוש את ממלכות הפיקטים.
בשנת 849 העביר קנת שרידים קדושים של קולומבה הקדוש מאיונה לדאנקלנד.
כמו כן מצוין ב"דברי ימי אלבה" כי פלש ל"סקסוניה" שש פעמים, כבש את מלרוז ושרף את דאנבאר; עוד מצוין ב"דברי ימי אלבה" כי בתקופת מלכותו פשטו הוויקינגים על ממלכות הפיקטים.
מקורות היסטוריים אחרים ומחקרים ארכאולוגיים מראים כי בתקופת שלטונו התיישבו הוויקינגים באיי אורקני, בקיית'נס, בסות'רלנד, באיים המערביים ובאי מאן.
בעקבות פלישות הוויקינגים והתיישבותם נחלשו הקשרים בין סקוטלנד לבין אירלנד ואנגליה, וקשרי המסחר עם אירופה פסקו כליל.
ניתוק זה הביא למעשה לכך שממלכות הפיקטים נאלצו להתאחד על מנת להתגונן בפני הוויקינגים, והחלו התהליכים שהביאו להפיכתם לממלכה אחת – תהליכים שהסתיימו בתקופת שלטונו של דונלד השני עת נעשה לראשונה שימוש רשמי בתואר "ממלכת אלבה".
קנת נפטר ב-13 בפברואר 858 בארמון בקינבלקויר, ככל הנראה בסמוך לסקון.
"דברי ימי אירלנד" מצטטים קינה שנכתבה לאחר מותו של קנת:
לקנת היו שני בנים – קונסטנטין ואייד' אשר מלכו אחריו.
ככל הנראה היו לו שתי בנות.
אחת מהן נישאה לראן מלך סטרת'קלייד, והשנייה, מאל מוייר נישאה לאייד' פינלאיית' מלך אירלנד, ולאחר מותו נישאה לפלאן סינאה אף הוא מלך של שבט אירי.
מותה, בשנת 913 מצוין ב"דברי ימי אלסטר" – דבר נדיר ביותר בכתבים העתיקים.
דוברשטיין היה ראש סגל הבית הלבן ה-14 למניין, בין השנים 1988–1989, תחת ממשלו של רונלד רייגן, והיהודי הראשון שכיהן בתפקיד זה.
גדל בברוקלין וסיים תואר ראשון בקולג' הפרטי פרנקלין אנד מארשל, ותואר שני ב"אמריקן יוניברסיטי".
אשתו היא מפיקה בתוכנית הידועה "צ'ארלי רוז".
במהלך שתי כהונותיו של רייגן כנשיא, הוא כיהן גם כסגן ראש הסגל (1987), וכן כיהן במקביל הן כעוזר וסגן עוזר הנשיא לענייני חקיקה (1981–1983).
לפני שעבד בממשל של רייגן, הוא היה סמנכ"ל ומנהל תחום יחסי ממשל-עסקים לוועדה לפיתוח כלכלי.
לאחר תפקיד זה פנה למגזר הפרטי, בין לבין תפקידיו השונים בבית הלבן, ועבד כסמנכ"ל בחברה העוסקת בלובי, "טימוטי אנד קומפני", אשר לקוחותיה הן מהמכובדות בחברות הנדרשות ללובי בקונגרס, כגון ויזה, אנהאוזר-בוש, קרייזלר, חברות תרופות כ"טבע" הישראלית וחברות ביטוח למיניהן.
הקריירה שלו בממשל החלה כסגן מזכיר העבודה בקבינט של הנשיא ג'רלד פורד, וכמנהל תחום הקונגרס וענייני פנים-ממשל, בסוכנות המנהל הכללית (GSA) הממשלתית.
לפני כן כיהן במשרה ציבורית כעוזר לסנאטור יעקב יעבץ.
לאחר מכן שב דוברשטיין למגזר הפרטי וכיהן במועצות מנהלים רבות במגזר הפרטי, כגון בואינג ופאני מאי
, ובתחום הציבורי מועצת הנאמנים של אוניברסיטת ג'ונס הופקינס.
דוברשטיין השתתף גם בוועדות וצוותי חשיבה רבים בתחום החינוך, כגון ועדת הייעוץ של בית ספר לממשל ע"ש קנדי באוניברסיטת הרווארד, ומרכזים חינוכיים-ציבוריים אחרים.
ב-1989 זכה במדליית הנשיא לאזרחות, השנייה בחשיבותה בין המדליות לאזרחים שמעניק נשיא ארצות הברית.
עד למותו כיהן במקביל לשאר תפקידיו הרבים כיושב ראש ועדת האתיקה של הוועד האולימפי של ארצות הברית.
כמו כן כיהן כסגן יושב ראש ועדת בקרה ורפורמה עצמאית של הוועד האולימפי.
בנוסף, דוברשטיין שימש כמעין יועץ פוליטי למי שהיה בעבר סגן מזכיר המדינה, ריצ'רד ארמיטאג'.
ועל פי בעל הטור רוברט נובאק, שפרסם את ההדלפה של סוכנת ה-CIA ולרי פליים, דוברשטיין היה המקור לספרם של דייוויד קורן ומייקל איסיקוף בנושא פרשת ולרי פליים.
לפי ספר זה ארמיטאג' הוא אחד מהאנשים אשר הדליפו את שמה של סוכנת ה-CIA לשעבר, ולרי פליים לבעל הטור נובאק.
ב-2008 הודיע בריאיון ל-CNN, על תמיכה במי שהיה אז הסנאטור והמועמד של המפלגה הדמוקרטית לנשיאות, ברק אובמה, כמה ימים לפני הבחירות הכלליות.
יש טוענים שזאת עקב סרובו של ג'ון מקיין למנותו כראש צוות המעבר שלו לבית הלבן.
קנת ויפל בילבי היה עיתונאי אמריקאי שסיקר את מלחמת העצמאות ונתן את השם "דרך בורמה" לדרך העפר שהובקעה במהלך מלחמת העצמאות כדרך עוקפת לירושלים בזמן שהכביש הראשי מתל אביב לירושלים נחסם על ידי הלגיון הערבי הירדני בלטרון ובשער הגיא.
קנת בילבי נולד בטוסון שבמדינת אריזונה.
הוא למד באוניברסיטת אריזונה והוענק לו תואר בוגר במדעי הרוח.
במלחמת העולם השנייה שירת כקצין קרבי והגיע לדרגת לויטננט קולונל במטהו של הגנרל דווייט אייזנהאואר.
במלחמה הוענקו לבילבי שלושה אותות הצטיינות: אות לגיון הכבוד, כוכב הברונזה וכוכב הכסף.
לאחר המלחמה הפך בילבי לכתב בעיתון "ניו יורק הראלד טריביון", שגלגולו כיום הוא העיתון בעל התפוצה העולמית אינטרנשיונל הראלד טריביון.
בראשית מלחמת העצמאות של ישראל הגיע בילבי לאזור וסיקר את מהלכיה.
בילבי היה עד לכיבוש יפו זמן קצר לפני הכרזת העצמאות וביקר בעיר לאחר שנכנעה ב-13 במאי 1948. על התקפת הפלמ"ח על שער ציון ב-22 במאי 1948 דיווח בילבי לעיתונו כי מעולם לא ראה פעולה צבאית שבוצעה בצורה כה טובה כפעולה זאת.
לאחר כישלון מבצע בן נון א' לכיבוש לטרון החליט צה"ל לכבוש את הכפרים בית ג'יז ובית סוסין, פעולה שהסתיימה בהצלחה ב-26 במאי.
בכך נפתחה אפשרות לעבור בדרך מחולדה ועד קריית ענבים באמצעות ג'יפים ולעקוף את חסימת הכביש הראשי לירושלים.
הוחל בהעברת שיירות הספקה בדרך זו, ובהמשך הדרך נסללה.
בילבי פרסם על כך כתבה שהשתרעה על שלושה טורים בעמוד הראשון של עיתונו וכתב: "סיפור זה בוודאי יהפוך לסיפור גבורה בתולדות היהודים".
על רקע ניסיונו הצבאי מצא בילבי לנכון לכנות את הדרך שנפרצה בשם "דרך בורמה" על שם דרך בורמה המקורית, שהייתה ציר אספקה בין בורמה לסין במלחמת סין–יפן השנייה, וכך נקבע שמה לדורות.
בילבי גם סיקר את מבצע אבק להעברת אספקה לנגב הנצור.
בהמשך עבר בילבי את הקווים לצד הירדני, אך בזמן ההפוגה הראשונה גורש מעמאן לקפריסין, ביחד עם עוד ארבעה עיתונאים, בשל אהדתו לישראל.
בנובמבר 1948, כאשר המלך עבדאללה הראשון החל בגישושים לסיום המלחמה, הוא מצא לנכון להזמין את בילבי לארמונו ולהעניק לו ריאיון, ככל הנראה בשל קרבתו של בילבי לישראל.
הריאיון עם המלך פורסם בהרחבה בעיתוני העולם ועורר הד רב, עד אשר הירדנים נרתעו והשגרירות הירדנית בקהיר פרסמה הכחשה לדברים שנכתבו בכתבה על כוונתו של המלך לפתוח במשא ומתן עם ישראל.
בילבי שב לישראל, וב-25 בנובמבר היה אורח כבוד בערב לכבוד חיל האוויר הישראלי שנערך בבית הבימה בתל אביב בהשתתפות מפקדי החיל.
בשנת 1950 יצא לאור בארצות הברית ספרו על חוויותיו כעד ראייה להולדת מדינת ישראל ולמלחמת העצמאות שלה בשם "New star in the Near East".
הספר ראה אור בישראל בתרגום לעברית בשם "דרך כוכב במזרח התיכון" עוד באותה שנה.
בילבי סיקר את בעיית הפליטים הפלסטינים באומרו:
כשפרש מעיתונו היה לסגן נשיא חברת RCA - תאגיד הרדיו של אמריקה ולאחר מכן מונה למנהל בבית הספר למינהל עסקים של אוניברסיטת הרווארד.
קנת בילבי נפטר בעיר דאלאס במדינת טקסס בשנת 1997.
עברית: דרך כוכב במזרח התיכון, תרגום יוסף נדבה, הוצאת אחיאסף, 1950.
קנת וינסטון סטאר היה עורך דין ושופט פדרלי אמריקאי, אשר נודע בעיקר עקב החקירות שביצע נגד נשיא ארצות הברית ביל קלינטון בזמן כהונתו כנשיא.
סטאר שימש כשופט בית המשפט הפדרלי לערעורים במחוז קולומביה בשנים 1983–1989 וכפרקליט המדינה של ארצות הברית בשנים 1989–1993, תחת הנשיא ג'ורג' הרברט ווקר בוש.
בתחילה, הוטל על סטאר ושני שופטים נוספים מטעם מחלקת המשפטים לחקור את התאבדותו של סגן היועץ המשפטי בבית הלבן, וינס פוסטר, שבה קבע כי הוא התאבד עקב דיכאון וניקה מהאשמות קונספירטיביות בדבר מותו; וכן את פרשת וייטווטר שכללה השקעות נדל"ן, שבה היו מעורבים ביל קלינטון ורעייתו הילרי.
לאחר זמן מה, חקירות שערכו השלושה חשפו את מערכת היחסים מחוץ לנישואים שניהל הנשיא קלינטון עם מוניקה לווינסקי.
לאחר מספר שנים של חקירה, פרסמו סטאר ושני השופטים האחרים את דוח סטאר, שהיה המקור לניסיון הדחתו של קלינטון בקונגרס ושלילת רישיון עריכת הדין שלו לחמש שנים.
בין השנים 2010–2016 כיהן כנשיא אוניברסיטת ביילור שבטקסס.
חבר הנאמנים של האוניברסיטה ביטל את המינוי והסיר אותו כנשיא (אך השאירו כפרופסור) ב-2016, בעקבות כשלים בטיפול בתלונות על תקיפות מינית באוניברסיטה.
קנת' ברנרד פאריד לואיס הוא כדורסלן אמריקאי המשחק בעמדות הפאוור פורוורד והסנטר בקבוצת פנאתינאיקוס מהיורוליג.
בעבר היה פאריד חלק מסגל נבחרת ארצות הברית.
פאריד נולד בניוארק, ניו ג'רזי ולמד בתיכון הטכנולוגי בעיר.
בעונת ה שלו העמיד פאריד בקבוצת הכדורסל של בית הספר של 23.2 נקודות ו-15.8 והוליך את קבוצתו עד לחצי הגמר האזורי לתיכונים.
לאחר סיום לימודיו התיכוניים עבר פאריד לשחק בשורות קבוצת הכדורסל של אוניברסיטת מורהד סטייט הקטנה המשחקת בחטיבת עמק אוהיו (נקראת גם OVC).
כ הוא שותף בכל 30 המשחקים של קבוצתו, וב-20 מהם עלה בחמישייה הפותחת.
עם פתיחת העונה הוא נבחר לחמישייה המצטיינת ב-OVC של חודש נובמבר, ובמהלך העונה נבחר פעמיים לפרשמן המצטיין של השבוע.
הוא רשם 10.5 נקודות ו-8.0 ריבאונדים והיה לקוטף הריבאונדים השלישי בטיבו בחטיבת עמק אוהיו כולה.
כ כבר פתח פאריד בכל 36 משחקיה של קבוצתו.
הוא רשם ממוצעים של 13.9 נקודות, 13.0 ריבאונדים ו-1.9 חסימות למשחק, היה לקוטף הריבאונדים המצטיין בחטיבה, והשני בטיבו בכל המכללות, ונבחר לחמישייה המצטיינת של ה-OVC.
לאחר שלקחה את אליפות החטיבה, פגשה מורהד את אוניברסיטת אלבמה סטייט במשחק מכריע על העלייה לטורניר אליפות המכללות.
פאריד לקח במשחק 21 ריבאונדים, רק אחד פחות משיאם של טים דאנקן ולוק הארנגודי, והוליך את קבוצתו לניצחון 43–58 ועלייה לטורניר לראשונה זה 25 שנים.
בעונתו השלישית במדי האוניברסיטה המשיך פאריד את יכולתו הגבוהה.
הוא קלע 16.9 נקודות, קטף 13.0 ריבאונדים למשחק, ודורג שני בממוצע הריבאונדים ובמספר הדאבל דאבלים וזכה בתואר השחקן המצטיין ושחקן ההגנה של השנה בחטיבה.
כ היה פאריד לקוטף הריבאונדים המצטיין במכללות עם 14.5 למשחק עליהם הוסיף 17.3 נקודות והוביל את ה-NCAA עם 27 דאבל דאבלים.
בסיום העונה הוא נבחר שנית לשחקן המצטיין של העונה ולשחקן ההגנה של העונה ב ב-OVC.
לאחר ארבע שנים במכללות, העמיד עצמו פאריד לבחירה בדראפט ה-NBA של שנת 2011 ונבחר במקום ה-22 על ידי דנוור נאגטס.
כבר בעונת הרוקי שלו, שהייתה עונה מקוצרת של 66 משחקים בשל שביתת השחקנים, היה פאריד לשחקן בעל השפעה משמעותית.
הוא שותף ב-46 משחקים בהם עלה 39 פעמים בחמישייה הראשונה, ותרם 10.2 נקודות ו-7.7 ריבאונדים למשחק.
בחודש מרץ של אותה שנה הועבר ננה ב לוושינגטון ויזארדס ופאריד החל להיות בורג מרכזי יותר בקבוצה.
הוא סייע לקבוצתו לרשום מאזן של 10 ניצחונות מול ארבעה הפסדים בלבד במהלך חודש אפריל, כשתרם 11.6 נקודות ו-9.1 ריבאונדים, עם שישה משחקי דאבל דאבל, ונבחר לרוקי החודש המצטיין במערב.
במשחק מול גולדן סטייט ווריורס באותו החודש היה פאריד לשחקן הראשון בהיסטוריה של ה-NBA שבפחות מ-25 דקות משחק קולע 27 נקודות ומוריד 17 ריבאונדים, ובסיום העונה הוא נבחר לחמישיית הרוקיז הראשונה.
בפלייאוף עלה פאריד בחמישייה בכל משחקיה של קבוצתו, ותרם 10.4 נקודות ו-10.0 ריבאונדים, אולם דנוור הודחה כבר בסיבוב הראשון בשבעה משחקים מול לוס אנג'לס לייקרס.
בעונתו השנייה בליגה, פתח פאריד ב-80 משחקים.
בשבוע השני של העונה הוא נבחר לשחקן השבוע במערב, לאחר שקלע 16.8 נקודות והוסיף 12.8 ריבאונדים והוליך את דנוור לארבעה ניצחונות רצופים.
לאורך העונה כולה תרם פאריד 11.5 נקודות ו-9.2 ריבאונדים, סייע לקבוצתו לסיים את העונה במאזן של 57 ניצחונות מול 25 הפסדים, אך הקבוצה הפסידה בסיבוב הראשון של הפלייאוף לגולדן סטייט ווריורס.
במהלך העונה הציג פאריד בתקשורת את אימו ובת זוגה, וקרא לסובלנות כלפי הקהילה הגאה, ובסיום העונה הוענק לו גביע האזרחות של ג.
באוקטובר 2014 חתם על הארכת חוזה בדנוור ל-4 עונות נוספות עבור כ-50 מיליון דולר.
לקראת עונת הועבר יחד עם דארל ארתור בטרייד לברוקלין נטס, בתמורה לאייזיאה וייטהד.
בינואר 2019, לאחר 12 משחקים בלבד בברוקלין, שוחרר מהקבוצה.
ב-21 בינואר 2019, יומיים לאחר שחרורו מהנטס, חתם על חוזה ביוסטון רוקטס.
בנובמבר 2019 חתם בג'ג'יאנג ליונס הסינית, אך כעבור שבעה משחקים בלבד בוטל חוזהו בקבוצה.
באוקטובר 2021 חתם בצסק"א מוסקבה הרוסית מהליגה המאוחדת של VTB.
פאריד זומן לראשונה לנבחרת ארצות הברית על ידי מייק ששבסקי, מאמן הנבחרת, לקראת לטורניר גביע העולם בספרד.
בטורניר גילה פאריד יכולת גבוהה והיה חלק מרכזי בנבחרתו.
הוא תרם 12.4 נקודות ו-7.8 ריבאונדים וסייע לנבחרתו לזכות במדליית הזהב.
ובסיום הטורניר אף נבחר לחמישייה המצטיינת.
קנת' גילברט מור היה שחקן תיאטרון וקולנוע אנגלי.
בשנות החמישים של המאה העשרים היה אחד מכוכבי הקולנוע הפופולריים בבריטניה, וזכה במספר פרסים בינלאומיים.
כוכבו דרך בקומדיה הקולנועית "ג'נבייב" משנת 1953, ואחרי כן הופיע בתפקידים רבים כג'נטלמן חסר דאגות.
הלהיטים הגדולים מאותה תקופה היו "Raising a Riot", "מרקיע שחקים" (1956) ו-"קרייטון המרשים" (1958).
למרות שהקריירה שלו החלה לדעוך בשנות השישים, שניים מהסרטים החביבים עליו היו מתקופה זו - "The Comedy Man" מ-1964 ו-"The Greengage Summer" עם סוזאנה יורק מ-1961. עוד זכה להכרה מחודשת בסדרת הטלוויזיה עטורת השבחים "ההגדה לבית פורסייט" (1967) ובסדרה "האב בראון" .
קנת' מור נולד בג'ררד קרוס שבבקינגהאמשייר, בן יחיד לצ'ארלס גילברט מור, טייס בזרוע האווירית של צי המלכותי הבריטי, ולאדית וינפריד ווטקינס, בתו של עורך דין מקארדיף.
חלק מילדותו בילה באיי התעלה, שם היה אביו מנהל ב-"Jersey Eastern Railway".
אחרי סיום לימודיו המשיך במסורת המשפחתית והחל ללמוד הנדסה אזרחית, אך ויתר על הלימודים ועבד זמן מה בחברת סיינסבורי'ס (Sainsbury's).
כשהיה מור בן 17 נפטר אביו, והוא ניסה להתקבל לחיל האוויר המלכותי אך לא עבר את הבדיקות הרפואיות.
הוא נסע לקנדה כשבכוונתו לעבוד כצייד חיות פרווה, אבל הוחזר לאנגליה כיוון שלא היו לו מסמכי הגירה.
חבר של המשפחה, האמרגן ויוויאן ואן דאם, קיבל אותו לעבודה בתיאטרון וינדמיל, תפקידו כלל איתור צופים בקהל שאינם מתנהגים יפה.
עד מהרה קודם לשחק כאחד מצמד שחקנים במופעים הקומיים רוויודוויל (Revudeville), באוגוסט 1935 הופיע לראשונה במערכון.
במשך שנה עבד שם, ואחר מצא עבודה בתיאטרון רפרטוארי, בין השאר בניוקאסל, כשהוא משחק במחזות כגון "Burke and Hare" ו"בתו של דרקולה".
הוא המשיך בעבודתו עד ל-1939 עם פרוץ המלחמה בין בריטניה לגרמניה הנאצית.
במלחמת העולם השנייה שרת בדרגת סגן בצי המלכותי בסיירת HMS Aurora ובנושאת המטוסים HMS Victorious.
ב-1946 עם שחרורו מהצבא עבד בתיאטרון וולברהמפטון, אחר כך הופיע על הבמה בווסט אנד במחזה "And No Birds Sing", ובעיבוד טלוויזיוני ל""קרפד מטירת הקרפד" שנכתב על פי "הרוח בערבי הנחל".
משחקו ב-"Power Without Glory" צד את עינו של נואל קאוורד והוביל לכך שהוא לוהק לשחק במחזה "Peace In Our Time" (1947).
בתקופה זו החל להופיע בסרטי קולנוע, תפקידו הראשון היה תפקיד קטן בסרט "Scott of the Antarctic" (1948) עליו קיבל 500 ליש"ט.
עם הזמן קיבל תפקידים גדולים יותר, וכמו כן זכה להצלחה על הבימה במחזה "The Way Things Go" שבו הופיע עם רונלד סקוויר, מאוחר יותר טען מור שלמד ממנו טכניקת משחק.
השחקן רולנד קלבר המליץ לו להבחן לתפקיד בהצגה חדשה של טרנס רטיגן "The Deep Blue Sea".
הוא קיבל את התפקיד וזכה להצלחה רבה ולשבחי הביקורת על גילום דמותו של פרדי.
בתקופה זו שהופיע ב-"The Deep Blue Sea" פנה אליו הבמאי הנרי קורנליוס והציע לשלם לו 3,500 ליש"ט כדי שישחק באחד מהתפקידים הראשיים בקומדיה "ג'נבייב" (1953).
הסרט זכה להצלחה רבה בקופות, וכמוהו גם הסרט "רופא לעת צרה" (1954) עליו זכה מור בפרס באפטה כשחקן החדש הטוב ביותר.
ב-1954 הוקרן עיבוד לסרט טלוויזיה של המחזה "The Deep Blue Sea" וצפו בו כ-11 מיליון איש.
מור חתם על חוזה לחמש שנים אצל סר אלכסנדר קורדה בשכר של 10,000 ליש"ט לשנה.
כעת היה מור אחד מהכוכבים הגדולים של בריטניה.
קורדה הכריז על כוונתו להציג שני סרטים המבוססים על מאורעות אמיתיים, שבהם יככב מור.
הסרט הראשון נועד להביא את סיפור הטיסה של אלקוק ובראון מעל האוקיינוס האטלנטי (בהשתתפות דנהולם אליוט), והסרט השני הביא את סיפורו של קליפטון ג'יימס שהיה הכפיל של פילדמרשל מונטגומרי.
הסרט הראשון לא הופק כלל, והשני "הייתי הכפיל של מונטי" (I Was Monty's Double) כיכב שחקן אחר.
קורדה רצה גם שמור יככב בסרט "סערה על הנילוס" (1956) אך הוא דחה את התפקיד.
הוא הסכים להצעה אחרת של קורדה להופיע בסרט "The Deep Blue Sea" (1955) וזכה בפרס השחקן הטוב ביותר בפסטיבל הסרטים של ונציה על הופעתו.
ב-1955 כיכב מור בלהיט הקולנועי "Raising a Riot".
דייוויד לין הציע לו תפקיד ראשי בעיבוד לספרו של ריצ'רד מייסון "הרוח קרוא אינה יודעת", אך מור חשש שהקהל לא יקבל אותו בתפקיד זה ודחה את ההצעה.
מאוחר יותר התחרט על כך ולדבריו זה היה הטעות הגדולה ביותר שעשה בקריירה שלו".
לין לא השתתף בהפקת הסרט שצולם ב-1958 וכיכב בו דירק בוגרד.
בהמשך הקריירה שלו גילם מור את טייס חיל האוויר המלכותי דאגלס באדר בסרט "מרקיע שחקים" (1956) שהיה הסרט הבריטי הפופולרי ביותר באותה שנה.
הוא קיבל הצעות להופיע בהוליווד ודחה אותן, אך החל לעבוד עם שחקנים ובמאים אמריקאים.
הוא גם נשא ונתן עם חברת "פוקס המאה ה-20" בשיתוף עם Rank Organisation בנוגע לעשיית שלושה סרטים.
הוא סירב לתפקיד בסרט "The One That Got Away" של הבמאי רוי וארד בייקר, אך הסכים להופיע בסרט אחר של אותו במאי "הלילה שיזכר לעד" (1958).
זה היה הסרט הראשון במסגרת חוזה של שבע שנים עם Rank Organisation בשכר של 40,000£ לסרט.
מור התמחה בגילום דמויות של גיבורים אנגלים חביבים וקרי רוח.
לעיתים נראו בדמות היבטים אפלים יותר כמו אמברוז קלייברהאוס החצוף ב"ג'נבייב" או קרייטון השתלטן ב"קרייטון המרשים"
ב-1957 הכריז מור שישחק בתפקיד הראשי בסרט "Night Runners of Bengal" על המרד ההודי, אך צילומי הסרט לא יצאו אל הפועל.
הוא הופיע בסרט אחר שמתרחש בהודו "North West Frontier" לצידה של לורן באקול (1959).
ב-1959 הופתע על ידי המנחה אימון אנדרוז כשנבחר להופיע בתוכנית "אלה הם חייך" בקולנוע אודאון בשפרדס בוש.
בשנים הבאות היה מור כוכב בולט בבריטניה וזכה להצלחה בסרט "להטביע את הביסמרק!" (1960), אבל ההכנסות מסרטים כמו "Man In The Moon" ו-"Some People" התחילו לרדת.
הוא ניסה לשנות את התדמית שלו בסרט " The Comedy Man" מ-1963 שלא זכה לאהדת הקהל.
בשנות השישים התפקידים שקיבל הפכו להיות קטנים יותר, וכשעזב את אשתו למען אנג'לה דאגלס הפופולריות שלו דעכה.
ב-1965 השתתף בסרט "האספן" בפרולוג באורך 35 דקות לבקשתו המפורשת של הבמאי ויליאם ויילר אך לבסוף הקטע הוסר בשלמותו מהסרט הסופי.
ב-1968 שיחק בתפקיד משנה בסרט המלחמה "צל השמש".
היו לו מספר הופעות קמע בסרטים כמו "היום הארוך ביותר (1962), "הקרב על בריטניה וב"הו, איזו מלחמה נחמדה" (1969).
הפופולריות שלו עלתה בעקבות הופעות על הבמות בווסט אנד ובתפקידים בטלוויזיה, בעיקר בעקבות ההצלחה של סדרת הדרמה "ההגדה לבית פורסייט" (1967), והסדרה של ATV "האב בראון" בה גילם את התפקיד הראשי.
כמו כן גילם את רוח חג המולד של ההווה בסרט "סקרוג'" מ-1970. מור היה מחליף פוטנציאלי לברנארד לי בסרט מסדרת ג'יימס בונד "חיה ותן למות", כשלא היה ברור אם לי יוכל למלא את התפקיד.
מור היה נשוי שלוש פעמים.
הוא היה נשוי לדגלאס מ-17 במרץ 1968 ועד למותו.